Түркістан облысы Сарыағаш ауданында әр салада сандық форматқа көшу қарқынды жүргізіліп келеді
"Түркістан облысы Сарыағаш ауданында әр салада сандық форматқа көшу қарқынды жүргізіліп келеді" | "https://abai.kz/post/82244"
TITLE: Түркістан облысы Сарыағаш ауданында әр салада сандық форматқа көшу қарқынды жүргізіліп келеді
URL: https://abai.kz/post/82244
META: "Түркістан облысы Сарыағаш ауданында әр салада сандық форматқа көшу қарқынды жүргізіліп келеді" | "https://abai.kz/post/82244"
DATE: 15.11.2018
AUTHOR(s): Abai.kz
TOTAL WORDS: 147
TEXT: Елбасы Нұрсұлтан Назарбаев жаңадан құрылған Түркістан облысына ерекше назар аударып отырғаны белгілі. Өңірдегі әр саланы дамыту үшін нақты тапсырмалар да берген болатын. Елбасының сол тапсырмаларына сәйкес, өңірде әр сала бойынша қарқынды жұмыстар атқарылып жатыр. Мәселен, жуырда Түркістан облысы, Сарыағаш қаласында «Цифрлы Қазақстан» мемлекеттік бағдарламасы аясында кездесу өткен болатын. Жиын барысында «Түркістан» ӘКК» АҚ-ның «Цифрландыру орталығы» филиалы мен Сарыағаш ауданы әкімдігі арасында ынтымақтастық жөнінде меморандум жасалды. «Түркістан облысындағы цифрландыру орталығының» директоры Асылбек Жанғұловтың айтуынша, мұндай құжаттар тың жобаларды жүзеге асыруда жаңа мүмкіндіктер береді. «Облыста сандық форматқа көшу бойынша қарқынды жұмыстар жүргізіліп жатыр. Мәселен, қазіргі күні денсаулық сақтау, білім беру, қауіпсіздік, транспорт және тұрғын үй-коммуналды шаруашылығы сияқты бес салада 27 жоба жүзеге асырылуда. Біздің филиалдың бір ай бұрын ашылғанына байланысты, әзірге, аталған құжаттарды әзірлеуге келісім берген алғашқы аудан Сарыағаш болып отыр. Алдағы уақытта мұндай келісімдер Түркістандағы барлық аудан, қалалардың әкімдігімен жасалып, жұмыстарды бірлесе атқарамыз», - деді Асылбек Жанғұлов. Abai.kz
